Diari Oficial de la Generalitat Valenciana


Sumari del DOGV 7532, del 25-05-2015 (2015/4749)

RESOLUCIÓ de 21 de maig de 2015, del director general de la Joventut i de l'Institut Valencià de la Joventut.Generalitat Jove, per la qual es procedix a la concessió de les ajudes convocades a l'empara de l'Orde 1/2015, de 24 de febrer, de la Conselleria de Benestar Social, per la qual es van convocar les ajudes a associacions juvenils i entitats prestadores de servicis a la joventut titulars d'escoles oficials d'animació juvenil, reconegudes i homologades per la Generalitat, per a l'any 2015, i es van aprovar les seues bases reguladores.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7532

Data del DOGV
:   25-05-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/4749


Data del document
:   21-05-2015

Organisme emissor
:   Institut Valencià de la Joventut

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 21 de maig de 2015, del director general de la Joventut i de l'Institut Valencià de la Joventut.Generalitat Jove, per la qual es procedix a la concessió de les ajudes convocades a l'empara de l'Orde 1/2015, de 24 de febrer, de la Conselleria de Benestar Social, per la qual es van convocar les ajudes a associacions juvenils i entitats prestadores de servicis a la joventut titulars d'escoles oficials d'animació juvenil, reconegudes i homologades per la Generalitat, per a l'any 2015, i es van aprovar les seues bases reguladores. [2015/4749]  
  
  
I. Per Orde 1/2015, de 24 de febrer, de la Conselleria de Benestar Social, publicada en el Diari Oficial de la Comunitat Valenciana número 7479, de 5 de març de 2015, es van convocar les ajudes a associacions juvenils i entitats prestadores de servicis a la joventut titulars d'escoles oficials d'animació juvenil, reconegudes i homologades per la Generalitat, per a l'any 2015, per al desenvolupament de les seues programacions anuals d'activitats educatives durant l'esmentat any, i es van aprovar les seues bases reguladores.  
  
II. De conformitat amb el que establix la base sisena de la referida orde de convocatòria, la comissió avaluadora, després de l'estudi i la baremació de les sol·licituds presentades, eleva la següent proposta de resolució al director general de la Joventut i de l'IVAJ.GVA Jove, en compliment del que disposa la base abans esmentada, i d'esta manera resolc:  
  
Primer  
Concedir, a les entitats que s'indiquen en l'annex I, les quantitats allí expressades, a càrrec de la línia de subvenció SE000025 del pressupost de l'Institut Valencià de la Joventut.Generalitat Jove per al 2015, en concepte d'ajuda per al desenvolupament de les seues programacions anuals d'activitats educatives durant l'any esmentat.  
  
Segon  
Considerar desistida de la seua sol·licitud d'ajuda l'entitat indicada en l'annex II, pels motius que s'hi s'indiquen.  
  
Tercer  
En virtut del que disposa la base novena de l'Orde 1/2015, de 24 de febrer, de la Conselleria de Benestar Social, les entitats beneficiàries d'estes ajudes hauran de presentar la documentació que a continuació s'indica. El termini de justificació d'estes ajudes serà el comprés entre l'endemà a aquell en què tinga lloc la notificació de la resolució de concessió de l'ajuda i el dia 14 d'octubre de 2015, ambdós inclusivament. Si el termini comprés entre l'endemà a aquell en què tinga lloc la notificació de la resolució de concessió i el dia 14 d'octubre de 2015 fóra inferior a 10 dies hàbils, la data final del termini es prorrogarà automàticament fins al dia en què es complisquen 10 dies hàbils, comptats des de l'endemà a la notificació de la resolució de concessió.  
  
a) Factures originals i còpies per a ser confrontades per la unitat de registre de l'òrgan competent, corresponents als gastos corrents derivats de les activitats subvencionades i per l'import total de la subvenció concedida, així com la documentació acreditativa del seu pagament. Les factures hauran de complir amb els requisits establits per la normativa vigent.  
Les factures corresponents a les despeses periòdiques derivades del funcionament de les instal·lacions on s'han exercit les activitats objecte de subvenció no podran superar el 15 per cent de l'import total de la subvenció concedida.  
Totes les despeses a justificar s'hauran de correspondre amb els continguts dels programes objecte de subvenció.  
b) Detall de les despeses del personal (nòmines, minutes) que haja treballat directament en les activitats formatives subvencionades, junt amb els corresponents models dels impresos justificatius de les cotitzacions a la Seguretat Social i de les retencions de l'IRPF en l'Agència Estatal d'Administració Tributària.  
c) Memòria justificativa de les activitats realitzades objecte de subvenció. Esta haurà de detallar. Almenys, el nombre de destinataris de l'actuació desagregats per edat i sexe, les actuacions realitzades, el grau de compliment dels objectius proposats i totes les altres dades que es consideren de rellevància.  
d) Certificat del tresorer de l'associació o entitat titular de l'escola on es faça constar que l'import de la subvenció està registrat com a ingrés previst dins de la seua comptabilitat per a l'any 2015, amb el vistiplau del representant legal d'esta associació o entitat titular.  
e) Certificat del tresorer de l'associació o entitat titular de l'escola (per a la justificació de subvencions) en què s'indiquen les factures presentades, amb indicació del número d'orde, data, concepte, nom i CIF del proveïdor i import facturat, així com els documents presentats acreditatius de les despeses efectuades en matèria de personal, especificant, si és el cas, el número d'orde, nom i DNI del perceptor, concepte i períodes liquidats i els seus respectius imports, amb el vistiplau del representant legal de l'entitat. En el dit certificat es declararà expressament que la documentació justificativa aportada no ha sigut utilitzada per a justificar cap altra subvenció concedida pel mateix concepte.  
  
Per a fer efectiu el pagament de les ajudes concedides, els beneficiaris hauran d'aportar la fitxa de dades bancàries de l'associació o entitat beneficiària de l'ajuda en què se sol·licita que es faça l'ingrés de la subvenció.  
Tota la documentació sol·licitada en els apartats anteriors que no siga original haurà de ser compulsada.  
  
Contra esta resolució, que posa fi a la via administrativa, es podrà interposar potestativament un recurs de reposició davant del director general de la Joventut i de l'IVAJ.GVA Jove en el termini d'un mes comptat des de l'endemà de la seua notificació, o bé, directament, un recurs contenciós administratiu davant dels jutjats contenciosos administratius competents, en el termini de dos mesos comptats des de l'endemà a la seua notificació. Tot això de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es crega oportuna.  
  
  
València, 21 de maig de 2015.- El director general de la Joventut i de l'IVAJ.GVA Jove: Marcos Sanchis Fernández.  
  
  
ANNEX I  
Ajudes concedides  
  
Escoles oficials d'animació juvenil sol·licitants de subvenció Exp. CIF Subvenció concedida 2015  
Scouts Valencians, Federació d'Escoltisme de Castelló, València i Alacant 1/1 C39453005 1.228,35  
YMCA 1/2 L22501702 1.039,37  
Bona Gent, Amigos de las Personas con Discapacidad Intelectual 1/3 K61073672 519,69  
Cáritas Diocesana Valencia-Escuela Animación Juvenil ETELL 1/4 G0314221J 992,13  
Asociación Cultural CUYJU 1/5 U68396184 1.086,61  
Federació de Cases de Joventut de la Comunitat Valenciana 1/6 O88490867 1.653,54  
Escuela de Animadores Juveniles Insignia de Madera 1/7 M23518210 1.984,25  
Juniors Movimiento Diocesano de Valencia 1/8 I8608908Z 2.125,98  
Federación de Centros Juveniles Don Bosco de la Comunidad Valenciana 1/9 M74541466 1.322,83  
Federació d'Escoltisme Valencià - Movimiento Scout Católico 1/10 W63795685 1.133,86  
Cruz Roja Juventud Comunidad Valenciana 1/11 I8056276Z 425,20  
Asociación Sant Roc i Sant Sebastià d'Alcoi 1/13 F00892139 1.228,35  
Asociación Cultural Accent 1/14 R51800073 3.259,84  
Total 18.000  
  
  
  
ANNEX II  
Sol·licitud desistida  
  
Escola animadors juvenils sol·licitant de la subvenció Expedient Motiu desistiment  
Asociación Juvenil Agustinos de Alicante SGPP/2015/1/12 Documentació requerida presentada fora de termini